'n Paar jaar gelede was ons deel van 'n groep van drie gesinne wat op 'n toertjie Richtersveld toe is.
Dit was my eerste 4×4 toer. Ek het selfs 'n swaardiens grootte hoogligdomkrag wat iemand op 'n dag daar by my gelos het gehad. Teen die tyd was alles egter ingepak is en ons moet besluit wie van ons gaan die domkrag saamneem, het ons besluit dat
(a) nie een van ons het meer plek vir die domkrag nie, en
(b) ons gaan liewer uit die moeilikheid uit probeer bly.
Dus bly die swaardiens hoogligdomkrag tuis. Miskien gee dit nou ook 'n aanduiding hoe ernstig ons van plan was om rof te viertrek. Dit was gebiedend dat my vriend Frikkie op hierdie toer moes saamgaan. Die ou wat die op jou voete-dink ding moes doen.
Kort voor ons vertrek, egter, het my splinternuwe tweedehandse bakkie 'n klep gebrand wat ek laat regmaak het. Op presies 1000km's, is ek gesê, moet die enjin ge-retorque word. En teen die tyd wat ek die 1000km merk sou bereik sou ek net mooi by Port Nolloth wees, en ver van die werktuigkundige af wie die werk gedoen het. Maar Frikkie is daai ou. Ons huur dus 'n huis met 'n motorhuis by McDougal's baai buite Port Nolloth sodat Frikkie die nodige kan doen die oggend voor ons vertrek vir Richtersveld.
Ek kyk die oggend in verwondering hoe Frikkie dit doen. Dis amper soos daai storie van "In die woud is daar 'n huisie, in die huisie is 'n kamer, in die kamer is 'n kas…." en so aan, totdat jy uiteindelik by die deel van die enjin kom waar die werk gedoen moet word. Nou en dan gee ek vir Frikkie 'n moersleutel of iets aan wat ek darem met die derde probeerslag (dalk) korrek identifiseer. Nadat ons tuis gekom het, het ek besef dat die die syfers in voet-ponde vir Frikkie gegee het, in plaas van in Newton meter, met die gevolg dat die re-torque teen die verkeerde spanning geskied het (te lae wringkrag) en moes die werk oorgedoen word by die werktuigkundige wie aan die enjin gewerk het.
Vir die res van die storie, lees hier verder.
Soms doen redakteurs nogals 'n netjiese woordspeling. Sommiges, soos van die banieropskrifte wat ons hier in die Kaap teen die lamppale kry, kan soms effe banaal wees. Snaaks ook.
Maar vanoggend lees ek die MotorBurger. Marnus Hattingh het 'n artikel daar oor die nuwe Audi TT afslaankap. En ek kon nie help om te dink die opskrif van die storie was baie skerp nie:
"Punt in die wind met jou TT, my bra"
'n Joernalistieke gem, sou ek sê. Nie seker of dit heeltemal bedoel was soos dit klink nie, maar nogtans.